जेपीएससी पीटी का परिणाम झारखंडी छात्रों के साथ खिलवाड़
कोडरमा | झाविमोने छठी झारखंड पब्लिक सिविल सेवा पीटी परीक्षा परिणाम को झारखंडी छात्रों के साथ खिलवाड़ करार दिया है। पार्टी के केंद्रीय महासचिव खालिद खलील ने कहा कि भाजपा हेमंत सरकार के समय जेपीएससी का परीक्षा परिणाम सवालों के घेरे में रहा है। इसके बावजूद भाजपा सरकार कोई ठोस कदम उठाने के बजाए यहां के छात्रों के साथ-साथ झारखंड के मान सम्मान पर गहरा आघात करने पर आमादा है। कठिन परिस्थितियों में पढ़ाई कर सिविल सेवा के माध्यम से झारखंड में जमीनी स्तर पर कार्य करने की सोच रखने वाले छात्रों के भविष्य के साथ खिलवाड़ का पार्टी कड़ा विरोध करती है। पीटी के रिजल्ट में ओबीसी-1 ओबीसी-2 का कट ऑफ जनरल केटेगरी से ज्यादा हो गया है। जनरल केटेगरी के छात्र 210 प्राप्तांक पर पास हुए है, तो ओबीसी-2 के छात्रों का कट ऑफ 207 ओबीसी-1 का कट ऑफ 226 है। वहीं एससी, एसटी के छात्र का कट आॅफ 196 है। कट अॉफ में हुई गड़बड़ी के कारण परीक्षार्थी आंदोलनरत हैं, इसका समर्थन पार्टी करती है।
उन्होंने जेपीएससी के परिणाम में संशोधन कर आरक्षण का लाभ सभी वर्गों को मापदंडों के अनुरूप देने की मांग सरकार से की है।
bho_Deva hin_Deva hin_Deva